**DM 2018 Musholm Feriecenter i Korsør**

Så nærmer vi os tiden til tilmelding til årets DM på Musholm feriecenter.

**Tilmelding**Sammen med dette blad er der en tilmeldingsblanket. Da året DM afholdes i weekenden 14-15-16/9-18, og postvæsnets leveringstid er lang, skal du være ekstra opmærksom på en kort frist fra næste blad udkommer til tilmeldingsfristen, der vil være allerede **den 27. August 2018.**Det vil selvfølgelig som sædvanligt være muligt at tilmelde pr. mail. til Johnny Salling
johnny@salling-jensen.dk, eller pr. post til Johnny Salling Jensen, Østervang 22A, 4300 Holbæk.

**Indlevering**Fuglene kan indleveres fredag mellem 18.30 og 20.00 og/eller lørdag morgen mellem 8.30 og 9.30. **Bemærk: Tidsrummet for indlevering er fastsat som sidste år.**

Efter de anførte tidspunkter modtages ikke fugle ved indleveringen. Som sædvanligt møder vi alle med flotte klargjorte fugle, i skinnende rene og eventuelt nymalede bure. Inden du indleverer dine fugle henvender du dig til klubbens kasserer (Johnny Salling) for at afregne for det tilmeldte.

HUSK: det er muligt at tilmelde Par og Teams. (se regelsættet herfor på klubbens hjemmeside).

**Bedømmelsen**Bedømmelsen starter ca. kl. 10.30 og afbrydes på nogle – for dommerne passende – tidspunkter omkring kl. 13.00, hvor det er tid til indtagelse af frokosten. Herefter genoptages, og færdiggøres, bedømmelsen.

De enkelte klasser dømmes af Tibor Gyerkó (HU), Willie Kohout (A), Peer Jørgensen (C) og Zita Gyerkó (Aus).

**Festmiddag**Der vil ud over en dejlig 3 retters menu, blive spændende lotteri i løbet af aftenen samt blive uddelt præmier.

Så har du noget spændende liggende som du gerne vil donere til årets lotteri, eller hvis du ønsker, eller kender nogen der kunne være interesseret i at være sponsor, så giv endelig besked til Morten på morten@mrj-undulater.dk, eller tag med når du kommer.

**Morgenbuffet**
Div. lyst og groft brød, oste, hjemmelavet marmelade, pålæg, æg/bacon, juice/mælk og kaffe/te.

**Frokost**
Buffet (100 kr)
Efter køkkenchefens valg, fisk, kolde retter, lunt, salater og ost.

Sandwich (50 kr)

Smørrebrød (pr. stk 35 kr)